Frejendų šeimos kapo koplyčia

Frejendų šeimos kapo koplyčia, dar vadinama koplytėle – laidojimo koplyčia, stovinti Vilniuje, Užupyje, senųjų Bernardinų kapinių šiaurinės dalies šlaite, kolumbariumo prieigose, supama aukštų antkapinių paminklų. Ji yra valstybinės reikšmės architektūros paminklas, nuo 2005 m. įrašyta į Kultūros vertybių registrą. Koplyčia pastatyta 1828 m., skirta palaidoti Frejendų () šeimos nariams. Restauruota 2010 m.

Apie koplyčią duomenų randama tarpukario Bernardinų kapinių tyrinėtojo Vaclovo Veitkos rankraštiniuose aprašymuose. Išlikusi 1806 m. Felicijono Frejendo nutapyta akvarelė „Šv. Felicijonas kankinys“, kaip manoma, XVIII a. raižinio ar paveikslo kopija. Ilgus dešimtmečius akvarelė puošė jos autoriaus šeimos koplyčią. 1936 m. rugpjūtį čia ją surado ir išsaugojo V. Veitka (įrašas kitoje paveikslo pusėje). Yra pagrindo manyti, kad F. Frejendas buvo Vilniaus meno mokyklos profesoriaus Jono Rustemo mokinys. Neatrodo, kad jis palaidotas savo funduotoje koplytėlėje: paminklinėje lentoje iškaltos tik jo mažamečio sūnaus ir žmonos mirties datos, o jo mirties datai įrašyti numatyta vieta taip ir liko tuščia. V. Veitkos kartotekoje šalia Frejendų koplytėlės epitafijų nuorašų pateiktas trumpas jos aprašymas. Tai vertingos žinios, turint omenyje, kad statinio interjeras iki mūsų dienų neišlikęs. Minima, kad tuo metu koplytėlėje buvo altorėlis su Nukryžiuotuoju, kairėje jo pusėje – litografija, vaizduojanti šv. Kotryną, o dešinėje – sunykęs paveikslėlis.Vrublevskių biblioteka. Bernardinų kapinių tyrinėjimai XIX a. II pusėje–XX a. I pusėje. Vaclovas Veitka. 11. Frejendų (Freyendów) koplytėlės-mauzoliejaus paminklinės lentos įrašo nuorašas. 12. Šv. Felicijonas kankinys mab.lt

Koplyčios pastatas kompaktinis, kvadratinio plano (3,02 x 2,95 m), vieno aukšto, su pastoge ir laidojimo rūsiu, tinkuotomis sienomis. Dengta dvišlaičiu čerpiniu stogu, ant kurio įtaisytas dvitarpsnis bokštelis su keturšlaičiu stogeliu, papuoštas karnizu ir stačiakampėmis nišomis. Smailę vainikuoja metalinis kryžius ant metalinio rutulio pagrinde. Pietiniame fasade įtaisytos stačiakampės metalinės durys. Pietų ir šiaurės frontonuose yra pusapskritės langų angos, sienose – stačiakampės nišos su atminimo lentomis. Šoninės, vakarinės sienos nišoje patalpinta metalinė lenta, galinės sienos nišoje – rausvo marmuro lenta. 

 Palaidojimai 

Koplyčioje palaidoti asmenys: Frejendų šeimos kapo koplyčia. Palaidoti asmenys vplanas.lt/map
 Freyend Michaś, 1823-1828
 Freyend Felicyan, 1828
 Freyendowa Katarzyna, 1785-1844
 Freyendowa Róża, 1852

Sienų nišose pritvirtintos lentos su išskirtiniais antkapiniais įrašais lenkų kalba sutuoktiniams ir jų dukrai. Akivaizdu, jog kupini jausmų eiliuoti įrašai epitafijose buvo iškalti ne iš karto, o po kiekvienos netekties. Juose atsispindi „susirašinėjimas“ tarp gyvųjų ir mirusiųjų pasaulio.Kšištof Tolkačevski. Asmens įvaizdis XIX a. Vilniaus kapinių epitafijose vu.lt p. 71, 72 

Po žmonos mirties jos vardu vyksta bendravimas su vyru ir dukra, likusiais žemėje: „Drąsiai mirtį kęsdama su Dievu suvienyta šaukei mane. Ak, vyre! Dukrele mylimoji, štai jau mano paskutinė valanda artėja! Laiminu jus, žegnoju Šventuoju Kryžiaus ženklu! Prisimink mane ir vaiką brangųjį, vyre! Ir aš už jus užsistosiu prieš Dievą“.

Tuomet vyras „atsako“ žmonai: „O tegul tau ten amžinoji šviesa šviečia! O gailestingumas Dievo tegul virš mūsų įsižiebia“.

Toliau velionės vardu padarytas įrašas praeiviui, kurio prašoma pasimelsti: „Atsidusk už mus Dievui, kuris nelaimėliams palankus! O už velionės sielą sukalbėk „Sveika Marija!“

Praėjus kuriam laikui epitafija vėl buvo papildyta našlio įrašu – šį kartą dėl mirusios dukters: „Tačiau, deja, o niekingas kūno menkume! Terene, dukra brangioji, ir tu man mirei dvejų metukų neišgyvenusi, mieliausioji našlaitėle! Angelėlis mano čia atgulė. Čia mane netrukus pasitiks!“

 Galerija 

 Literatūra 

  Girininkienė, Vida. „Bernardinų kapinių statiniai“. Vilniaus Bernardinų kapinės, 1810-2010. Vilnius: Versus aureus, 2010, pp. 139-189 (knygos dalis).

 Šaltiniai 

 Nuorodos 

 Sąrašas:Bernardinų kapinių koplyčios

Kategorija:Bernardinų kapinių koplyčios